Adobe Type Manager® 4.5.2
Macintosh versjon
Norsk
15. oktober 1999

Denne filen inneholder informasjon som du ikke finner i den trykte dokumentasjonen. Informasjonen er delt inn i disse kapitlene:

0.
Lanseringsmerknader for programvaren ATM 4.5.2
1.
Systemkrav
2.
Installering
3.
Fontutjevning
4.
Nøyaktig tegnplassering
5.
Vanlige programvarespørsmål
6.
QuickDraw GX
7.
Utskrift

0. Lanseringsmerknader for programvaren ATM 4.5.2

ATM 4.5.2 løser inkompatibilitetsproblemet med Mac OS 9 og skal bare brukes på Mac OS 9. 4.5.2-versjonen er bare testet på Mac OS 9.

I tillegg til at problemet med inkompatibilitet med Mac OS 9 er løst, er endringene som løser følgende problemer i ATM 4.5.1 tatt med i versjon 4.5.2:
-- Syntetiske kapiteler virker nå i QuarkXPress.
-- Skrift skrives ikke lenger ut i uventede størrelser på QuickDraw-skrivere.
-- Tidligere aktive fonter deaktiveres ikke lenger uforutsett når du starter Macintosh.

1.
Systemkrav

Systemkrav, romanske språk:

•
Macintosh med PowerPC'-prosessor
•
Mac OS 9
•
16 MB RAM
•
3 MB tilgjengelig plass på harddisken

Systemkrav, japansk:

•
samme som for latinske språk, bortsett fra
•
32 MB RAM

2.
Installering

Installasjonsprogrammet ATM installerer følgende filer:
•
ATM kontrollpanel (~ATM™) i mappen Kontrollpanel som ligger i System-mappen.
•
Adobe Type Manager-mappen, som inneholder filene Adobe Type Manager Preferanser i mappen Preferanser i System-mappen.
•
Font Downloader og Read Me-filen til denne i mappen Adobe Type Utilities når standard QuickDraw, ikke QuickDraw GX, er aktiv under installering. Dette nedlastingsprogrammet støtter ikke QuickDraw GX.

Pass på at ingen tidligere installerte versjoner av ATM kontrollpanel (~ATM™) er låst. Når tidligere versjoner er låst, kan ikke ATM kontrollpanelfil oppdateres riktig under installering. Hvis du vil vite om en fil er låst, markerer du ATM kontrollpanel i mappen Kontrollpanel i System-mappen og velger "Hent info" fra Fil-menyen.

3.
Fontutjevning

Når fontutjevning, som også kalles anti-aliasing, er aktivert, bruker ATM 15 nyanser av middels sterke farger til å tilpasse PostScript® Type 1 fontfarge til bakgrunnsfargen på skjermen. Det faktiske antallet middels sterke farger som vises på skjermen, er avhengig av antallet tilgjengelige systemfarger. På skjermer som er stilt til å vise tusen eller flere farger, jevner ATM ut både svart tekst og fargetekst på forskjellige bakgrunnsfarger. På skjermer som er stilt til å vise 256 eller færre farger, jevner ATM bare ut svart tekst.

Når du velger (dvs. markerer) utjevnet tekst, bytter QuickDraw (skjermvisningsspråket som Macintosh bruker) ut forgrunnsfargen til teksten med bakgrunnsfargen. Alle andre farger mellom disse forblir uendret. Dette gir en takkete glorie rundt den markerte teksten. Hvis du vil redusere denne effekten, kan du endre markeringsfargen til en lysere farge ved hjelp av systemets Fargekontrollpanel.

Fordi ATM bruker QuickDraw for å jevne ut tekst, kan det bare jevne ut tekst hvis programmet viser teksten ved hjelp av QuickDraw. Noen programmer bruker QuickDraw til å tegne et monokromt punktgrafikkbilde utenfor skjermen og viser så sine egne fargebilder på skjermen. Når et program bruker QuickDraw til å tegne punktgrafikkbilder av en font utenfor skjermen (f.eks. for farget eller skråstilt tekst), kan ikke ATM jevne ut fontene. Deneba Canvas™ og Microsoft® PowerPoint® støtter for eksempel ikke utjevnet fargetekst eller skråstilt tekst.

ATM kan ikke jevne ut skrifter under QuickDraw GX.

Fontutjevning støttes ikke i tidligere enn Adobe Acrobat®-versjoner 3.0 eller MacDraw® Pro.

Følgende Adobe-programmer har sin egen fontutjevningsfunksjon og bruker ikke ATM til dette: Adobe Premiere (alle versjoner), Adobe Illustrator 7 og senere, Adobe Photoshop 5.0 og senere, Acrobat 4.0 og senere, ImageReady 1.0 og senere, ImageStyler 1.0 og senere.

Fontutjevning støttes ikke i ClarisWorks™ når skjermen viser 256 eller færre farger.

Noen programmer (f.eks. QuarkXPress®) støtter ikke utjevnet tekst mens du skriver den inn. Teksten utjevnes når tekstboksen blir oppdatert. 

4.
Nøyaktig tegnplassering

Når alternativet Nøyaktig tegnplassering er aktivert, kan ATM plassere tegn mer nøyaktig enn tidligere versjoner av ATM, ved hjelp av et høyoppløsningsrutenett utenfor skjermen. ATM Deluxe beregner plasseringen til alle tegnene i en hel tekstlinje ved hjelp av dette rutenettet før teksten tegnes opp på skjermen.

Alle programmer som støtter relative tegnbredder støtter Nøyaktig tegnplassering. Før du velger Nøyaktig tegnplassering, bør du sjekke at alternativet for relative tegnbredder er aktivert i programmet ditt.

Adobe Acrobat bruker sine egne metoder for tegnplassering og støtter ikke Nøyaktig tegnplassering.

5.
Vanlige programvarespørsmål

5PM Term
Systemet krasjer under installering av 5PM Term når ATM er lastet.

Adobe Illustrator 7.0
Monotype og Sinotype CID-fonter vises ikke i fontmenyen til Adobe Illustrator 7.0.

Acrobat 4.0 og tidligere
For at du skal kunne kjøre Acrobat, må fontene Symbol og Zapf Dingbats være til stede i mappen System:Fonter.

Corel® WordPerfect®
WordPerfect er ikke kompatibel med ATM når alternativet WYSIWYG fontmeny er aktivert for WordPerfect.

FWB® Raid Toolkit 1.x
ATM 4.0 og senere versjoner er ikke kompatible med FWB Raid Toolkit 1.x harddiskdriver. Bruk FWB Hard Disk Toolkit eller oppgrader til FWB Raid Toolkit 2.0 eller senere.

Global Village® GlobalFAX™
Før du bruker modemprogramvaren GlobalFAX må du fjerne den 24-punkters punktgrafikkfontfilen fra Helvetica-kofferten.

Enkelte programmer installerer eldre versjoner av ATM, og overskriver eksisterende versjoner av ATM som ligger i System-mappen din. Dette gjelder:

- Adobe Illustrator 6.0.x.
- Adobe Acrobat 3.0.x.

I disse tilfellene er løsningen å starte opp på nytt mens du holder nede Skift-tasten, flytte den gamle versjonen av ATM Kontrollpanel til papirkurven og installere ATM 4.5.2 på nytt.

Canvas 3.0J
Osaka blir erstattet ved skriveren når du skriver ut japanske PostScript-fonter fra Canvas 3.0J. Dette oppstår ikke med Canvas 3.5J.

6.
QuickDraw GX

Apple har sluttet å støtte QuickDraw GX-utskrift etter OS 8.0 og QuickDraw GX 1.1.6. Vi har testet utskrift i Mac OS med GXGraphics-utvidelse installert. Vi har ikke testet utskrift med tidligere versjoner av QuickDraw GX enn 1.1.6.

Hvis du installerer nye PostScript-fonter etter at du har installert QuickDraw GX eller GXGraphics-utvidelsen, må du aktivere disse fontene ved bruk av funksjonen Type 1 Enabler som leveres sammen med QuickDraw GX og GXGraphics-utvidelsen. Hvis det oppstår en feil mens du aktiverer fonter, ligger de originale, uaktiverte fontfilene igjen i System:Fonter-mappen.

Når du forsøker å bruke en fontstørrelse i QuickDraw GX som er under halvparten så stor som den minste installerte punktgrafikkfonten, vises ikke denne fonten riktig.

PostScript-fonter med konturer og skyggelegging blir lysere i utskrift når du skriver ut fra QuickDraw GX enn når du bruker standard QuickDraw.

T/Maker® WriteNow støtter ikke GX-aktiverte PostScript-fonter.

Canvas kan ikke opprette konturer med GX-aktiverte PostScript-fonter for Multiple Master-fonter.

7.
Utskrift

Vi har registrert problemer ved utskrift av japanske fonter til skriveren Canon Laser Shot ved bruk av Canon Laser Shot skriverdriver. Løsningen er å velge "QuickDraw-modus" i dialogboksen Utskriftsformat.

=============================================================

Patenter, USA: 5,050,103, 5,185,818, 5,200,740, 5,233,336, 5,237,313 og 5,255,357. Patentsøknader er under behandling. (c)1989-90, 1993-1999 Adobe Systems Incorporated. Forbeholdt alle rettigheter.

Adobe, Acrobat, Adobe Type Manager, ATM, llustrator, PageMaker, Photoshop, PostScript, Adobe Premiere og SuperATM er varemerker for Adobe Systems Incorporated. Apple, Macintosh, QuickDraw og TrueType er varemerker for Apple Computer, Inc. Microsoft og PowerPoint er enten registrerte varemerker eller varemerker for Microsoft Corporation i USA og/eller registrert i USA og andre land. UNIX er et registrert varemerke i USA og andre land, eksklusivt lisensiert gjennom X/Open Company, Ltd. Alle andre varemerker tilhører sine respektive eiere.